**РЕПУБЛИКА БЪЛГАРИЯ**



Министерство на образованието и науката

Регионално управление на образованието – Кюстендил

№ ……………….…..

………………..2024 г.

**ДО**

**ДИРЕКТОРИТЕ НА**

**УЧИЛИЩА**

**ДЕТСКИ ГРАДИНИ**

**РЦПППО И ОДК**

**ОБЛАСТ КЮСТЕНДИЛ**

|  |  |
| --- | --- |
| **Относно:** | *срокове и информация за дейностите на Национална програма „Профилактика и рехабилитация на педагогическите специалисти“* |

**УВАЖАЕМА ГОСПОЖО ДИРЕКТОР,**

**УВАЖАЕМИ ГОСПОДИН ДИРЕКТОР,**

Във връзка с писмо на МОН № 9105-220/16.08.2024 г., рег. № П-2868/19.08.2024 г. по описа на РУО – Кюстендил Ви информирам, че с Решение № 295 на Министерския съвет от 24 април 2024 г., с което е одобрена Национална програма „Профилактика и рехабилитация на педагогическите специалисти“ и във връзка с изпълнение на Национална програма „Профилактика и рехабилитация на педагогическите специалисти“, одобрена с РМС № 295/24.04.2024 г. Ви информирам, че по програмата могат да се финансират разходи, направени от педагогически специалист за извършена профилактика и рехабилитация в периода от стартиране на програмата **24 април 2024 г. до 15 септември 2024 г.**

Националната програма включва три модула: Модул 1 „Профилактика на педагогическите специалисти“; Модул 2 „Рехабилитация на педагогическите специалисти“ и Модул 3 „Диагностика и превенция на риска от бърнаут синдром и развитие на устойчивост при педагогическите специалисти“.

Модул 1 и Модул 2 се реализират в следната последователност:

1. Представяне на документи в образователната институция от педагогическия специалист и проверка на постъпилите документи от директора на образователната институция и предоставянето им, обобщени в РУО – Кюстендил **срок до 30.09.2024 г.**
2. Обобщаване на одобрените заявки в съответствие с определените квоти за регион Кюстендил и предоставянето им от РУО – Кюстендил за финансиране към МОН – **срок до 05.10.2024 г.**
3. Предоставяне на средствата чрез първостепенните разпоредители с бюджетни средства **до 31.12.2024 г.**

За по-добра оперативност е направена систематизирана информация, която е достъпна на сайта на МОН в секция „Програми и проекти“, подсекция „Национални програми 2024“, 17 НП „Профилактика и рехабилитация на педагогическите специалисти“, линк към програмата: <https://www.mon.bg/dokumentatsiya/programi-i-proekti/naczionalni-programi-2024/17-np-profilaktika-i-rehabilitacziya-na-pedagogicheskite-speczialisti/> и на сайта на РУО – Кюстендил в секция „Проекти и програми“, подсекция „Национални програми“: <https://rio-kyustendil.bg/2015-07-15-12-31-09/1677-2024-08-23-06-57-01> .

Моля за Вашето съдействие информацията, заедно с образците на документи да бъде поставена на сайтовете на образователната институция, както и да бъде разпространена по начин, който да я направи достъпна до педагогическите специалисти в ръководените от Вас образователни институции.

При представянето на информацията към РУО – Кюстендил приложенията да бъдат във формат, който позволява обработване на данните за тяхното обобщаване.

Включването на педагогическите специалисти в дейностите по Модул 3 „Диагностика и превенция на риска от бърнаут синдром и развитие на устойчивост при педагогическите специалисти“ на Националната програма ще се осъществява чрез електронен портал, за който ще бъдете уведомени своевременно ведно с приложен линк за достъп до платформата.

За допълнителна информация може да се обръщате към: Нина Стефанова – началник на отдел АПФСИО, e-mail: nistefanova@rio-kyustendil.bg, тел. 0879992913 и Галина Аначкова – старши експерт – човешки ресурси: e-mail: [g.anachkova@rio-kyustendil.bg](mailto:g.anachkova@rio-kyustendil.bg), тел. 0879992910.

**Приложения:**

1. Информация относно реда и условията за включване в Модулите 1 и 2 на НП „Профилактика и рехабилитация на педагогическите специалисти“ 2024 г.;
2. Декларация за участие в дейностите по Модул 1 и 2 (образец);
3. Формуляр за проверка от директор (образец);

*С уважение,*

